Document ID: /roh_data/filtered/Billingualer_Corpus_interleaved-de-rm.jsonl.gz/473

This is a text translated from German to Rumantsch Grischun.
Kein Fleischmehl in Bündner Rinderfutter festgestellt

Das Chemische Labor für Lebensmittel-Kontrolle und Umweltschutz Graubünden hat im vergangenen Jahr 21 Futtermittel-Proben untersucht. Keine Probe enthielt Abfälle von Rindfleisch.

In Graubünden existieren zahlreiche Mischbetriebe, in denen neben Rindern auch Schweine und Legehennen gehalten werden. Bis Ende 2000 war es noch gestattet, Hühnern und Schweinen Futtermittel zu verfüttern, die Schlachtabfälle von Rindern enthalten. Um zu überprüfen, ob Futter, das für die Schweine und Hühner bestimmt war, eventuell auch Rindern verfüttert worden ist, hat das Chemische Laboratorium Graubünden im Jahr 2000 insgesamt 21 Stichproben aus Bündner Landwirtschafts-Betrieben untersucht. Das Resultat ist beruhigend: In keiner Rinderfutter-Probe konnten Rinder-Eiweisse nachgewiesen werden.

Überdies ist Rinder- und Hühnerfutter auch dahingehend untersucht worden, ob es undeklarierte GVO-Bestandteile enthält (GVO = gentechnisch veränderte Organismen). Bio-Betriebe dürfen kein GVO-haltiges Futter verwenden. In zwei positiven Fällen war der Gehalt unterhalb der erlaubten Deklarationslimite von zwei Prozent.

Aus dem Gesamtbefund lässt sich folgern, dass sich auf Grund der seit 1990 eingeleiteten Massnahmen von Bund und Kantonen die Futtermittel-Situation in der Schweiz gegenüber einigen Ländern der EU vorteilhaft präsentiert, was auch schon frühere Untersuchungen des Chemischen Labors belegt haben. Die Futtermittel erfüllen in der Schweiz und namentlich in Graubünden die Anforderungen der Lebensmittel-Sicherheit. Im weiteren hat sich herausgestellt, dass im Jahr 2000 in der Schweiz nur noch in geringem Umfang Schweine- und Hühnerfutter im Handel war, das Fleischmehl enthielt.

Gremium: Justiz-, Polizei- und Sanitätsdepartement Graubünden

Quelle: dt Chemisches Labor Graubünden

Data: 06.02.2001

Betg constatà farina da charn en il pavel da muvel

Il laboratori chemic per la controlla da victualias e la protecziun da l'ambient dal Grischun ha analisà l'onn passà 21 provas da pavel. Nagina prova cuntegneva restanzas da charn bov.

En il Grischun existan numerus manaschis maschadads, en ils quals vegnan tegnids, ultra dal muvel, er portgs e giaglinas che ovan. Fin la fin da l'onn 2000 eri anc permess da dar pavel che cuntegneva farina da charn a giaglinas e portgs. Per examinar sch'il pavel ch'era destinà per ils portgs e las giallinas era vegnì pavlà eventualmain er al muvel, ha il laboratori chemic dal Grischun analisà l'onn 2000 totalmain 21 provas da controlla da manaschis purils grischuns. Il resultat è quietant: ins n'ha betg constatà albumins bovins en las provas dal pavel da muvel.

Ultra da quai han ins analisà, sch'il pavel da muvel e da giaglinas cuntegna particlas nundecleradas da OGM (= organissems geneticamain modifitgads). Ils manaschis biologics na dastgan betg duvrar pavel che cuntegna OGM. En dus cas positivs era la concentraziun sut la limita da decleraziun da dus pertschient.

La constataziun generala lascha deducir che, sin fundament da las mesiras federalas e chantunalas iniziadas dapi l'onn 1990, la situaziun dal pavel en Svizra sa preschenta a moda pli positiva che quella d'intgins pajais da la UE. Quai avevan cumprovà gia analisas anteriuras dal laboratori chemic. Il pavel ademplescha en Svizra e numnadamain er en il Grischun las pretaisas da la segirezza dals products alimentars. Plinavant èsi sa confermà che l'onn 2000 circulava en Svizra anc ina pitschna quantitad da pavel da portgs e da giaglinas che cuntegneva farina da charn.

Gremi: departament da giustia, polizia e sanitad dal Grischun

Funtauna: rg laboratori chemic dal Grischun

Data: 06.02.2001